পেটৰ বিষ আৰু ডায়েৰিয়া হোৱাৰ কাৰণ কি? -  বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / পেটৰ বিষ আৰু ডায়েৰিয়া হোৱাৰ কাৰণ কি?\nপেটৰ বিষ আৰু ডায়েৰিয়া হোৱাৰ কাৰণ কি? সেই বিষয়ে লিখা হৈছে ।\nপ্ৰতিজন লোকৰে জীৱনত কেতিয়াবা এবাৰলৈ হ'লে ডায়েৰিয়া হ'ব পাৰে। ডায়েৰিয়া হোৱাৰ লগতে পেটৰ বিষ বা পেট চিকুট মাৰি ধৰা বিসংগতি হ'ব পাৰে। এই ৰোগৰ অন্যতম প্ৰধান কাৰণ হৈছে-\nখাদ্যৰ প্ৰতি সংবেদনশীলতা বা সহনশীলতা,\nবেক্টেৰিয়া বা ভাইৰাছৰ সংক্ৰমণ,\nঔষধ বা এলকহলৰ ব্যৱহাৰ।\nশাৰীৰিক চাপ আৰু অন্ত্ৰৰ উত্তেজনাৰ দৰে ক্ৰণিক লক্ষণৰ ফলতো এই ৰোগ হ'ব পাৰে। এই চুটি প্ৰবন্ধটিত আমি পেটৰ বিষ আৰু ডায়েৰিয়াৰ কেইবিধমান সাধাৰণ কাৰকৰ বিষয়ে আলোচনা কৰিম।\nডায়েৰিয়া ৰোগটো সাধাৰণতে হঠাতে থকা লোকৰ সংস্পৰ্শত থাকিলে সুস্থ লোকজনৰ শৰীৰলৈ সংক্ৰমিত হ'ব পাৰে।\nসাময়িক অথবা দীৰ্ঘদিনীয়া ডায়েৰিয়া ৰোগৰ লক্ষণবোৰ কোনো ধৰণৰ চিকিৎসা নোলোৱাকৈ কেইদিনমানৰ ভিতৰতে নাইকিয়া হয়। ৰোগত ভুগি থকা লোকে ঘৰুৱা চিকিৎসা গ্ৰহণ কৰিব পাৰে।\nএই চিকিৎসা ব্যৱস্থাবোৰৰ ভিতৰত অন্যতম হ'ল-\nযথেষ্ট পৰিমাণে পৰিষ্কাৰ আৰু সতেজ পানীয় বা তৰল দ্ৰব্য সেৱন কৰিব লাগে।\nপৰ্যাপ্ত পৰিমাণে জিৰণি ল'ব লাগে।\nশৰীৰৰ যন্ত্ৰণা হ্ৰাস কৰিবৰ কাৰণে ফাৰ্মাচিৰ পৰা এই ৰোগৰ তীব্ৰতা ৰোধৰ বাবে ঔষধ কিনি আনি সেৱন কৰিব পাৰে।\nকিছুমান পৰজীৱীৰ সংক্ৰমণৰ কাৰণেও হঠাৎ সাময়িক ডায়েৰিয়া হ'ব পাৰে। লগতে পেটৰ বিষো হ'ব পাৰে।\nএইবিধ ডায়েৰিয়া হ'লে কেবাসপ্তাহলৈকে ৰোগীক যন্ত্ৰণা দিব পাৰে আৰু পিছলৈ নিজে ৰোগটো নিৰাময় হ'বগৈ পাৰে।\nএকেৰাহে ৰোগটো হৈ থাকিলে চিকিৎসকৰ পৰামৰ্শ গ্ৰহণ কৰিব লাগে।\nমানুহে খোৱা কিছুমান খাদ্য দ্ৰব্যই কেতিয়াবা ডায়েৰিয়া, পেটৰ বিষ আৰু অন্য কিছুমান পেটৰ সমস্যাৰ সৃষ্টি কৰিব পাৰে।\nলক্ষণবিলাক সাধাৰণতে কম সময়ৰ বাবে দেখা দিয়ে আৰু এই লক্ষণবিলাক কেইঘন্টামানৰ ভিতৰতে নিজে নিজে নাইকিয়া হয়গৈ।\nঅপকাৰী খাদ্যই ডায়েৰিয়া সৃষ্টি কৰাৰ কাৰণবোৰ হৈছে এনেধৰণৰ -\nহঠাতে খাদ্যদ্ৰব্য সলনি কৰিলে।\nবেছি তেল-মছলা দিয়া আৰু বেছি চৰ্বিযুক্ত খাদ্য খালে।\nখাদ্যৰ প্ৰতি সংবেদনশীলতা।\nঘেঁহু, সৰিয়হ বা বাৰ্লি আদিত থকা গ্লুটেন নামৰ এবিধ প্ৰোটিন যেতিয়া পাচন তন্ত্ৰই ভাঙিব নোৱাৰে, তেতিয়াই এই ৰোগে দেখা দিয়ে।\nকিছুমান গৱেষণাৰ পৰা জানিব পৰা গৈছে যে, শতকৰা ২০ জনতকৈ বেছি লোকে খাদ্যৰ দ্ৰব্যৰ সংবেদনশীলতাত ভোগে।\nখোৱাৰ পিছত কিয় ডায়েৰিয়াত ভুগিবলগা হয়, সেই কথা সকলো লোকৰ ক্ষেত্ৰতে জানিব পৰা নেযায়। এই কথা জানিবৰ কাৰণে দৈনিক খোৱা খাদ্যৰ এখন 'ডায়েৰি' ৰাখিলেহে এই বিষয়টো পৰীক্ষা কৰিব পৰা যাব।\nখাদ্য খোৱাৰ পিছত দেখা দিয়া ডায়েৰিয়াৰ পৰা ৰক্ষা পৰাৰ কাৰণে, আগৰে পৰা খাই থকা খাদ্যৰ সলনি দুই এটা নতুন খাদ্য দ্ৰব্য খাবলৈ ল'ব লাগে আৰু খাই থকা খাদ্য-দ্ৰব্যবোৰ লাহে লাহে সলনি কৰিবলৈ ল'ব লাগে।\nকেইবিধমান পুষ্টিকৰ খাদ্য খাবলৈ লওক আৰু পূৰ্বতে যিবিলাক খাদ্যই আপোনাৰ ডায়েৰিয়া ৰোগত ভোগাইছে, তেনে খাদ্য সীমিত পৰিমাণত খাওক বা লাহে লাহে তেনে খাদ্য খোৱাটো একেবাৰে বন্ধ কৰি দিয়ক। যিসকল লোকে চেলিয়াক ৰোগত ভুগি আছে, তেওঁলোকে গ্লুটেনযুক্ত খাদ্য একেবাৰে পৰিত্যাগ কৰক।\n৩)বদহজম আৰু অতিভোজনঃ\nঅতিমাত্ৰ খাদ্য গ্ৰহণৰ ফলত বদহজম, ডায়েৰিয়া আৰু পাকস্থলীৰ বিষ হ'ব পাৰে, কাৰণ পাকস্থলীত জমা হৈ পৰা অৰিতিক্ত পৰিমাণৰ দ্ৰব্যবোৰ জীণ নিয়াবৰ কাৰণে পাচনতন্ত্ৰই অধিক পৰিমাণে পৰিশ্ৰম কৰিবলগীয়া হয়।\nপ্ৰাপ্তবয়ষ্ক লোক আৰু শিশুসকলেও অতিভোজনৰ পাৰ্শ্বক্ৰিয়াত ভুগিব লগা হয়, কিন্তু শিশুসকলে এই অৱস্থাত বেছিকৈ কষ্ট ভুগিবলগীয়া হয়। কাৰণ শিশুৱে ভোকলগা আৰু খাই থাকোতে পেট ভৰাৰ অনুভূতিৰ পাৰ্থক্য ধৰিব নোৱাৰে।\nঅতিভোজনৰ পৰা হাত সৰাৰ উপায় -\nখোৱা থালত দ্ৰব্য বেছি পৰিমাণে লোৱাৰ প্ৰৱণতা নিয়ন্ত্ৰণ কৰক। থালত খাবলৈ লোৱা খাদ্য দ্ৰব্য বেছি আঁহযুক্ত, কম কেলৰিসমৃদ্ধ হ'ব লাগে। এনে খাদ্য শাক-পাচলি হ'ব পাৰে।\nখাদ্যবোৰ মুখত ভৰাই ভালদৰে চোবাবৰ কাৰণে অলপ সময় লওক।\nঅতিভোজনৰ পৰা ৰক্ষা পোৱা এটি অন্যতম উপায় হৈছে- মনোযোগ দি খোৱা। মনোযোগেৰে খাদ্য খালে খাদ্যৰ সোৱাদ অনুভৱ কৰিব পাৰি, প্ৰতি গৰাহ খাদ্যত কি খাইছে, সেই কথাও লক্ষ্য কৰিব পাৰি।\nমনোযোগেৰে খাদ্য খালে, খাই থাকোঁতে টিভি চাই থকাৰ দৰে অপকাৰী অভ্যাসবোৰৰ পৰাও ৰক্ষা পাব পাৰি।\nকেতিয়াবা খাই উঠাৰ পিছত পেট বিষাব পাৰে। পেট বিষোৱাৰ সাধাৰণ কাৰণবোৰৰ বিষয়ে জানি লও আহকচোন।\n৪)উত্তেজনাপূৰ্ণ অন্ত্ৰৰ ৰোগলক্ষণঃ\nদীৰ্ঘদিন ধৰি হৈ থকা ডায়েৰিয়া উত্তেজনাপূৰ্ণ অন্ত্ৰৰ ৰোগৰ লক্ষণ হ'ব পাৰে। এই বিসংগতি হৈ থাকিলে পাচন নলীৰ ক্ষতি নহ'ব পাৰে কিন্তু ইয়াৰ ফলত কিছুমান ৰোগৰ লক্ষণ প্ৰকাশ পাব পাৰে।\nপাকস্থলীৰ বিষযুক্ত সংকোচন,\nফুলি উঠা আৰু\nবিভিন্ন অধ্যয়নৰ পৰা জনা গৈছে যে, বিশ্বৰ প্ৰায় ১০ শতাংশ লোকৰ 'উত্তেজনাপূৰ্ণ অন্ত্ৰৰ ৰোগ'(IBS) আছে আৰু ইয়াৰে অধিক সংখ্যকেই মহিলা।\nএই ৰোগটোৰ কোনো নিৰ্দিষ্ট চিকিৎসা নাই। তথাপি এই লক্ষণবিলাকৰ পৰা মানুহে ইচ্ছা কৰিলে হাত সাৰি থাকিব পাৰে।\nসেই উপায়বিলাক হ'ল-\nপাৰ্যমানে মানসিক চাপ কমাই ৰাখক।\nখাদ্য দ্ৰব্যবোৰ ক্ৰমান্বয়ে সলনি কৰি যাওক।\nপৰ্যাপ্ত পৰিমাণে ভালদৰে টোপনি যাওক।\nযথেষ্ট পৰিমাণে তৰল দ্ৰব্য(পানী, ফলৰ ৰস আদি) লওক।\nনিয়মীয়াকৈ ব্যায়াম কৰক।\nৰোগ লক্ষণৰ কাৰণে ঔষধ খাওক।\n৫)প্ৰদাহজনিত(বিষ থকা) তন্ত্ৰৰ ৰোগঃ\nপ্ৰদাহজনিত অন্ত্ৰৰ ৰোগ বুলি পাচন তন্ত্ৰ বা অন্ত্ৰক আক্ৰমণ কৰা কেইটিমান অৱস্থাক বুজোৱা হয়। সেইবিলাকৰ ভিতৰত 'ক্ৰণছ ৰোগ'(Crohn's Disease) আৰু অন্ত্ৰত ঘাৰ সৃষ্টি কৰা কলাইটিছ(Ulcerative Colitis) আদি।\nকেবালানি অধ্যয়নৰ পৰা জানিব পৰা মতে সমগ্ৰ বিশ্বত প্ৰায় ২০ নিযুত লোক এই ৰোগত আক্ৰান্ত হৈ আছে।\nৰোগটোৰ লক্ষণবিলাক এনেধৰণৰ-\nঅলপতে ভাগৰ লগা\nশৌচৰ লগত তেজ যোৱা\nশৰীৰৰ ওজন কমি যোৱা।\nএই ৰোগ হ'লে পাচন নলীৰ ক্ষতি হ'বগৈ পাৰে। সেয়ে এই ৰোগৰ লক্ষণ দেখা পালেই ৰোগীয়ে সাৱধান হ'ব লাগে আৰু লক্ষণবিলাক নিয়ন্ত্ৰণ কৰাৰ ব্যৱস্থা ল'ব লাগে।\nঅন্ত্ৰনলীৰ ক্ষতি কৰিব পৰা বিষ আৰু পাচন ক্ৰিয়া দুৰ্বল কৰা লক্ষণবোৰ নিয়ন্ত্ৰণৰ কাৰণে চিকিৎসা গ্ৰহণ কৰিব লাগে।\nএই চিকিৎসাত আছে-\nখাদ্য দ্ৰব্য সলনি কৰা আৰু\nআৰ্ট চিকিৎসা ব্যৱহাৰ কৰি মানসিক চাপ আৰু অস্বস্তি নিৰাময় কৰিব পাৰি। মানসিক আৰু অস্বস্তিয়ে পাচন তন্ত্ৰত মলৰ সঞ্চালনাৰ ওপৰত প্ৰভাৱ পেলায় আৰু মল সঞ্চালনৰ গতি বৃদ্ধি কৰে, ফলত ডায়েৰিয়া হয়গৈ।\nমানসিক চাপৰ ফলত 'উত্তেজনাপূৰ্ণ অন্ত্ৰৰ ৰোগ' সৃষ্টি কৰিব পাৰে আৰু এনে লক্ষণ ক্ৰমে বেয়াৰ ফালে যাব পাৰে।\nচিকিৎসা বিজ্ঞানীসকলৰ মতে মানুহৰ মস্তিষ্ক আৰু পাচন প্ৰণালীৰ মাজত এটা সম্পৰ্ক আছে। সেয়ে মানসিক চাপে পাচন প্ৰণালীত সমস্যাৰ সৃষ্টি কৰিব পাৰে।\nউদাহৰণস্বৰূপে ক'ব পাৰি যে বৃত্তিগত চাপে গেষ্ট্ৰিক সঁহাৰিক উত্তেজিত কৰে। ৰোগীসকলে মানসিক চাপ এনেবোৰ ব্যৱস্থাৰে কমাই ৰাখিব পাৰে-\nধ্যানৰ অভ্যাস আৰু মানসিক সক্ৰিয়তা।\nগভীৰভাৱে উশাহ লোৱাৰ কৌশল।\nসংগীত চিকিৎসাৰ প্ৰয়োগ।\nযিসকল ব্যক্তিয়ে নিজাববীয়া চেষ্টাৰে মানসিক চাপ কমাব নোৱাৰে, তেওঁলোকে এজন চিকিৎসকৰ বা মানসিক স্বাস্থ্য বিশেষজ্ঞৰ পৰামৰ্শ লৈ ঔষধ সেৱন কৰিব পাৰে বা দুয়োবিধৰে চিকিৎসা বিধি মানি চলি অবিৰত বা তীব্ৰ মানসিক চাপৰ পৰা নিৰাময় পাব পাৰে।\n৭)ঔষধ সেৱন আৰু সুৰাসেৱনঃ\nঅতিমত্ৰা সুৰাসেৱনে পাচনক্ৰিয়াত বাধাৰ সৃষ্টি কৰে আৰু তাৰ ফলত পেটৰ বিষ, ডায়েৰিয়া, বমি বা অন্য ভালেমান লক্ষণে দেখা দিব পাৰে।\nএনে ধৰণৰ লক্ষণবোৰ নাইকিয়া কৰিবৰ কাৰণে সীমিত পৰিমাণে সুৰা সেৱনৰ সিদ্ধান্ত ল'ব পাৰে। বিভিন্ন অধ্যয়ন আৰু পৰীক্ষা-নিৰীক্ষাৰ অন্তত খাদ্য বিশেষজ্ঞসকলে খাদ্য গ্ৰহণৰ কাৰণে পৰামৰ্শ আগবঢ়াইছে এনেদৰে-\nমহিলাই প্ৰতিদিনে মাত্ৰ এক পেগকৈ খালে পেটৰ এনেধৰণৰ বেমেজালি নহয়।\nপুৰুষসকলেও সুৰাসেৱনৰ পৰিমাণ দৈনিক মাত্ৰ দুই পেগতে সীমাবদ্ধ কৰি ৰাখিব লাগে।\nসকলো লোকেই সপ্তাহটোত অতি কমেও দুদিন সুৰা সেৱনৰ পৰা বিৰত থকা উচিত।\nকিছুমান ঔষধে মানুহৰ পেটৰ সমস্যাৰ সৃষ্টি কৰিব পাৰে। বহুতো ঔষধৰ লেবেলত পাৰ্শ্বক্ৰিয়া হিচাপে ডায়েৰিয়া হ'ব পাৰে বুলি উল্লেখেই থাকে।\nযিবিলাক ঔষধে ডায়েৰিয়া সৃষ্টি কৰিব পাৰে, সেইবিলাক ঔষধ হ'ল এনেধৰণৰ-\nকোষ্ঠকাঠিন্য নিৰাময়ৰ ঔষধৰ অতিমাত্ৰা ব্যৱহাৰ।\nষ্টেৰয়ড নথকা বিষনাশক ঔষধ।\nকিছুমান নতুন ঔষধ সেৱনৰ পিছত হোৱা ডায়েৰিয়া শৰীৰে ঔষধটো খাপ খুৱাই লোৱাৰ পিছত নিজে নিজে ভাল হয়।\nনতুন ঔষধ এটা খোৱাৰ পিছত কেবাদিনলৈকে যদি ডায়েৰিয়া হৈয়েই থাকে, তেনেহ'লে চিকিৎসকৰ ওচৰলৈ গৈ পৰামৰ্শ লওক। তেওঁ আপোনাক কিবা বিকল্প ঔষধৰ পৰামৰ্শ দিব।\nমহিলাসকলে গৰ্ভাৱস্থাত প্ৰায়ে ডায়েৰিয়া আৰু পেটৰ অন্যান্য বিসংগতিত ভোগে। এনেবিলাক বিকাৰ মূলতঃ গৰ্ভাৱস্থাত হৰমোনৰ লগতে শৰীৰৰ গঠনগত পৰিৱৰ্তনৰ ফলতে দেখা দিয়ে।\nগৰ্ভাৱস্থাত খাদ্যৰ অভ্যাসৰ পৰিৱৰ্তন আৰু নতুন খাদ্যৰ সংবেদনশীলতাৰ ফলতে ডায়েৰিয়া হয়। গৰ্ভাৱস্থাত একেৰাহে কেইবাদিনলৈকে ডায়েৰিয়া হৈ থাকিলে চিকিৎসক এজনক লগ কৰক আৰু তেওঁৰ পৰামৰ্শ গ্ৰহণ কৰক।\nকম গুৰুত্বপূৰ্ণ কাৰণবিলাক -\nএকেৰাহে বা বেছিকৈ হৈ থকা ডায়েৰিয়া এটা গুৰুত্বপূৰ্ণ স্বাস্থ্যজনিত সমস্যাৰূপে ল'ব লাগে, বিশেষভাৱে যদি ডায়েৰিয়া হৈ থাকোতে পায়খানাৰ লগত তেজ যায়।\nডায়েৰিয়াৰ লগতে পেটৰ বিষ হোৱাৰ অন্য প্ৰধান কাৰণবিলাক হৈছে-\nকেইবিধমান বিশেষ শ্ৰেণীৰ কেন্সাৰ।\nপাকস্থলীৰ অংগক ক্ষতিসাধন কৰা।\nঅন্ত্ৰত খাজ লাগি ধৰা মল।\nঅন্ত্ৰত সৃষ্টি হোৱা বাধা।\nচিকিৎসকক কেতিয়া দেখুৱাব?\nপেটৰ বিষৰ সৈতে ডায়েৰিয়া হৈ থাকিলে চিকিৎসকক লগ ধৰক-\nযদি ডায়েৰিয়া বেছিকৈ হৈছে।\nৰোগটো ক্ৰমে বেয়ালৈ গৈ আছে।\nকেবাদিনো ধৰি হৈ আছে।\nএকেবাৰে কেঁচুৱা, বৃদ্ধ লোক বা ৰোগ প্ৰতিৰোধ ক্ষমতা দুৰ্বল লোকৰ হৈ আছে।\nবাৰে বাৰে ৰোগটোৱে উক দি আছে।\nযদি তলৰ লক্ষণবোৰ দেখা দিছে, তেনেহ'লে তৎক্ষণাত চিকিৎসকক দেখুৱাওক।\nযদি পায়খানাৰ ৰং ক'লা, আলকাতৰাৰ দৰে বা তেজযুক্ত হৈছে।\nৰোগীৰ যদি দৃষ্টিভ্ৰম হৈছে।\nৰোগীয়ে কথা ক'বলৈ অসুবিধা হৈছে।\nৰোগীৰ যদি জ্বৰ আছে।\nসঘনাই বমিৰ ভাব বা বমি হৈছে।\nৰোগী অৱস্থিৰ হৈছে।\nজণ্ডিচ, ছাল হালধীয়া হৈছে বা চকুৰ বগা অংশবোৰ হালধীয়া হৈছে।\nহৃদস্পন্দনৰ গতি বৃদ্ধি পাইছে।\nশৰীৰ নিৰ্জলা হোৱাৰ লক্ষণ, যেনে- ডাঠ হালধীয়া ৰঙাৰ প্ৰস্ৰাৱ হৈছে, পিয়াহ লাগিছে, মুখ শুকাই গৈছে আৰু ভাগৰুৱা হৈছে।\nচকুৰে দেখা পোৱাৰ অসুবিধা হৈছে।\nস্বাস্থ্যসন্মত খাদ্য খাওক আৰু অতি ভোজন পৰিহাৰ কৰক। তেনে ব্যৱস্থাই পেটৰ বিষ আৰু ডায়েৰিয়া প্ৰতিৰোধ কৰিব।\nপেটৰ বিষ আৰু ডায়েৰিয়া সম্পূৰ্ণৰূপে প্ৰতিৰোধ কৰাটো সম্ভৱ নহয়। তথাপি তলত দিয়া উপায়কেইটা মানি চলিলে এই ৰোগৰ লক্ষণবোৰ কমি থাকিব।\nস্বাস্থ্যসন্মত খাদ্য খাওক।\nবেছিকৈ তেলত ভজা বা বেছি চৰ্বিযুক্য খাদ্য নেখাব।\nখাবলৈ মন নোযোৱা বা সহ্য কৰিব নোৱাৰা খাদ্য নেখাব।\nসুৰা সেৱন সীমিত কৰক।\nখাদ্য দ্ৰব্য সদায় একেটা জোখত খাবলৈ চেষ্টা কৰক।\nমনৰ উদ্বেগ কমাওক আৰু পৰ্যাপ্ত মাত্ৰাত শোৱক।\nশৰীৰটোৰ আৰ্দ্ৰতা ৰক্ষা কৰি প্ৰয়োজনীয় মাত্ৰাত পানী খাই থাকক।\nপেটৰ অসুখত ভুগি থকা লোকৰ পৰা পৰাপক্ষত আঁতৰি থাকক।\nখাদ্য প্ৰস্তুত কৰোতে পৰিষ্কাৰ-পৰিচ্ছন্নতা আঁতৰি থাকক।\nখাদ্য দ্ৰব্যবোৰ ভালদৰে সংৰক্ষণ কৰি ৰাখক।\nখাদ্যত বিষক্ৰিয়া সঘনাই হোৱা ঠাইবিলাকলৈ ফুৰিবলৈ গ'ল বিশেষভাৱে সাৱধান থাকিব।\nঔষধ খাই ডায়েৰিয়া হ'লে চিকিৎসকক জনাওক আৰু বিকল্প ঔষধ লওক।\n'ইৰিটেবল বাৱেল চিণ্ড্ৰম' আৰু আইবিডিৰ দৰে ক্ৰণিক ৰোগৰ চিকিৎসা তৎক্ষণাত লওক।\n'ট্ৰেভেলাৰ্ছ ডায়েৰিয়া' আৰু এন্টিবায়োটিকজনিত ডায়েৰিয়া 'প্ৰোবায়োটিক ছাপ্লিমেন্ট' সেৱন কৰিলে প্ৰতিৰোধ হয়।\nলেখকঃ ডাঃ নীলমাধৱ বৰুৱা(স্বাস্থ্য আৰু দীৰ্ঘজীৱন)\nপ্ৰাকৃতিক চিকিৎসাত মাটি :
